stanford-oval/wikipedia huggingface dataset:
József Bánóczi

| József Bánóczi |
| --- | --- |
 József Bánóczi
Henkilötiedot
Syntynyt: 1849
Kuollut: 1926 (76–77 vuotta)
Kansalaisuus:  Unkari
Koulutus ja ura
Tutkimusalue:  kirjallisuushistoria
József Bánóczi (1849−1926) oli unkarilainen kirjallisuushistorioitsija ja filosofinen kirjailija. Hän oli Unkarin rabbiseminaarin opettaja. Hänen huomattavimmat kirjallisuushistorialliset teoksensa ovat Révai Miklós élete és munkái ('Nikolai Révain elämä ja teokset', Budapest 1878) ja Kisfaludy Károly és munkái ('Károly Kisfaludy ja teokset', Budapest 1882−1883).
Aiheesta muualla

Kuvia tai muita tiedostoja aiheesta József Bánóczi Wikimedia Commonsissa
Kansainvälisen siviili-ilmailun yleissopimus

Sopimuksen allekirjoittamistilaisuus vuonna 1944.
Kansainvälisen siviili-ilmailun yleissopimus solmittiin Chicagossa vuonna 1944. Siinä määriteltiin Kansainvälisen siviili-ilmailujärjestön (ICAO) tehtävät. Yleissopimuksen mukaan Kansainvälisen siviili-ilmailujärjestön päämääränä ja tarkoituksena on kehittää kansainvälisen ilmailun periaatteita ja tekniikkaa sekä edistää kansainvälisen lentoliikenteen suunnittelua ja kehittämistä. Järjestön tehtävänä on muun muassa edistää lentoturvallisuutta kansainvälisessä ilmailussa.
52 maata allekirjoitti sopimuksen 7. joulukuuta 1944. Sopimus tuli voimaan vuonna 1947, kun puolet eli 26 maata oli ratifioinut sen. Vuoteen 2013 mennessä 191 maata on allekirjoittanut sopimuksen. Sopimuksen liitteitä on lisätty vuosien varrella, ja ne kattavat nykyisin yli 12 000 standardia ja suositusta.
Justin Bonomo

| Justin Bonomo |
| --- | --- |
 Justin Bonomo 2018
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  3
WSOP-rahasijat:  64 
WPT-voitot:  0
EPT-voitot:  0
Turnausansiot (USD):  63 389 341
Päivitetty:  11.1.2024
Justin "ZeeJustin" Bonomo (s. 30. syyskuuta 1985) on yhdysvaltalainen pokeriammattilainen.
Bonomo kasvoi Virginiassa ja aloitti yhdeksänvuotiaana Magic: The Gathering -korttipelin harrastamisen. Myöhemmin hän kiersi ympäri maailmaan MTG-turnauksissa. Alkuvuodesta 2002 Bonomo aloitti pokeriharrastuksen ja siirtyi pikkuhiljaa mikrotasoilta korkeammeille tasoille netissä aloittaen livepelaamisen vuonna 2004.
Turnausmenestys

Bonomo ehti saavuttaa liveturnausmenestystä jo ennen kuin täytti 21 vuotta (alaikäraja Yhdysvaltain kasinoilla). World Poker Tourilla hän oli kolmaskymmenes tammikuussa 2005 PokerStars Caribbean Adventure -turnauksessa ja European Poker Tourilla neljäs Deauvillessä, Ranskassa helmikuussa 2005. WPT:ssä Bonomon paras sijoitus on seitsemäs tila joulukuulta 2006 Doyle Brunson North American Poker Classicista.
World Series of Pokerissa (WSOP) Bonomo on selviytynyt kahdesti finaalipöytään: vuonna 2007 2000 dollarin no limit holdem -turnauksessa hän oli neljäs ja seuraavana vuonna Erick Lindgrenin voittamassa 5000 dollarin no limit holdem -turnauksessa kakkonen. Jälkimmäisestä hän ansaitsi 230 159 dollaria.
Tammikuussa 2024 Bonomon pokeriuran turnausansiot ylittivät 63,3 miljoonaa dollaria. Hän on The Hendon Mobin turnausansioita seuraavalla sivustolla maailman toiseksi eniten pokeriturnauksista ansainnut pelaaja.
Nettipeliskandaali

Vuonna 2006 Bonomo jäi kiinni useilla käyttäjätileillä pelaamisesta samassa turnauksessa.  PartyPoker ja PokerStars sulkivat Bonomon tilit ja jäähdyttivät satojen tuhansien dollarien rahavarat.
Aiheesta muualla

Viralliset kotisivut (Arkistoitu – Internet Archive)
Justin Bonomo The Hendon Mob Poker Databasessa (englanniksi)
József Antall

| József Antall |
| --- | --- |

Unkarin pääministeri
 23. toukokuuta 1990–12. joulukuuta 1993  
Edeltäjä:  Miklós Németh
Seuraaja:  Péter Boross
Henkilötiedot
Syntynyt: 8. huhtikuuta 1932 Budapest, Unkari
Kuollut: 12. joulukuuta 1993 (61 vuotta) Budapest, Unkari
Puoliso:  Fülepp Klára
Tiedot
Puolue:  Unkarin demokraattinen foorumi
József Antall (8. huhtikuuta 1932 – 12. joulukuuta 1993) oli Unkarin ensimmäinen demokraattisesti valittu pääministeri kommunistivallan päättymisen jälkeen.
Elämäkerta

Antall kuuluu vanhaan alemman aatelin sukuun. Hänen isänsä József Antall vanhempi oli aikoinaan ministerinä sekä ennen ja jälkeen sodan, ja Pienviljelijöiden, maataloustyöläisten ja kansanpuolueen perustajajäsen (1931), sekä toisen maailmansodan aikana hallituksen pakolaiskomitean puheenjohtaja.
József Antall nuorempi opiskeli unkarin kieltä ja kirjallisuutta Budapestin yliopistossa. Hän menetti opettajantyönsä osallistuttuaan vuoden 1956 kansannousun aikana Pienviljelijöiden puolueen uudelleenperustamiseen ja työskenteli myöhemmin kirjastonhoitajana. Hän kiinnostui myöhemmin lääketieteen historiasta ja kirjoitti 80 lääkärin elämäkerrat. Hän sai myös kansainvälistä tunnustusta työlleen.
Antall valittiin 1989 Magyar Demokrata Fórum -puolueen johtoon. MDF voitti vuoden 1990 vaalit, ja hänestä tuli pääministeri. Siirtymä markkinatalouteen oli vaikea talouden romahtaessa ja rikollisuuden räjähtäessä. Antall kiisteli liberaaleja edustaneen presidentti Árpád Gönczin kanssa sekä hallituksen sisällä aikomuksestaan ottaa katolinen usko osaksi kouluopetusta.
Antall kuoli syöpään joulukuussa 1993, ennen pääministerikautensa loppua. Hänen lyhytaikaiseksi seuraajakseen ennen vaaleja tuli sisäministeri Péter Boross.
KPT

KPT voi tarkoittaa seuraavia:
KPT, jalkapalloseura Kuopion Pallotoverit, sittemmin nimeltään Koparit
K.P.T., ylioppilaiden radikaali fennomaaniyhdistys 1880-luvulla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KPT”, voi hakea sivunnimihaulla, laajalla sivunnimihaulla tai tekstihaulla.
Kai Savola

Kai Kari Savola (s. 30. syyskuuta 1931 Helsinki) on suomalainen teatterinjohtaja. Hänelle on myönnetty professorin arvonimi 1983. Hän on toiminut teatterinjohtajana Tampereen Työväen Teatterissa 1968–1973 ja Suomen Kansallisteatterissa 1973–1974 ja sen jälkeen pääjohtajana vuoteen 1991.
Savola on koulutukseltaan ylioppilas. Hän on työskennellyt teatteri- ja kirjallisuustoimittajana 1957–1963, televisiotoimittajana 1960–1962. Hän oli Ylioppilasteatterin hallinnollinen johtaja ja sihteeri 1959–1962, Työväen näyttämöiden liiton toiminnanjohtaja 1962–1965, Helsingin kaupunginteatterin dramaturgi 1965–1968.
Transformers: Cybertron

| Transformers: Cybertron |
| --- | --- |
トランスフォーマー ギャラクシーフォース   (Transformers: Galaxy Force)
Genre: seikkailu, sci-fi, mecha 
TV-anime
Ohjaaja: Manabu Ono
Studio: GONZO Sunwoo Entertainment
Lähetyskanavat:  MTV3  Cartoon Network  Nelonen Nappula
Alkuperäinen lähetyskierros: 8.1.2005 – 31.12.2005
Jaksojen määrä: 52 
Transformers: Cybertron (Transformers: Galaxy Force) on GONZO studion ja Sunwoo Entertainment tuottama tietokoneanimesarja, joka kertoo Autobottien ja Decepticonien taistelusta Cyberplaneetta-avaimista. Autobotit yrittävät Optimus Primen johdolla löytää avaimet ja pysäyttää niillä mustan aukon. Decepticonit yrittävät kuitenkin hallita avaimilla koko universumia. Cybertron on osa Unicron-trilogiaa, mutta tarina ei ole millään tapaa yhteydessä trilogian kahden edellisen sarjan (Armada & Energon) kanssa. Cybertronista on kuitenkin julkaistu sarjakuva-versio.
Tarina

Transformers Cybertron on Unicron-trilogian viimeinen eli kolmas sarja, vaikka tarina onkin täysin eri urilla, kuin Transformers: Armadan ja Transformers: Energonin selvästi yhteenkuuluvat tarinat. Tällä kertaa Ultronin tuhoutumisesta syntynyt valtava musta aukko uhkaa Cybertron-planeettaa ja koko universumia. Autobottien johtaja Optimus Prime aikoo tämän takia evakuoida planeetan kunnes he keksivät miten mustan aukon voi pysäyttää. Autobotit saavat apua muinaiselta transformerilta nimeltä Vector Prime. Vector Prime kertoo että mustan aukon voi pysäyttää vain etsimällä neljä cyberplaneetta-avainta neljältä planeetalta jotka ovat: Maa, Nopeusplaneetta Velocitron, Viidakkoplaneetta Animatron ja Jättiläisplaneetta Gigantion. Nämä avaimet pitäisi yhdistää Omegalukkoon ja näin palauttaa Transformersien luojan, Primuksen voimat. Decepticonit kuitenkin yrittävät saada avaimet itselleen ja niiden avulla hallita universumia. Autobotit saavat kuitenkin apua kolmelta lapselta nimeltä: Coby Hansen, Lori Jiménez ja Cobyn veli Bud. Jokaisella robotilla on cyber-avain joka antaa robotille lisävoimia tai paljastaa uusia aseita.
Päähenkilöt > Autobotit

Optimus Prime, Autobottien johtaja. Muuntautuu paloautoksi ja "lentäväksi" paloautoksi
Red Alert, muuntautuu ambulanssiksi. Myöhemmin Cybertronin Puolustusryhmän jäsen, jolloin muuntautuu ohjustenlaukaisutankiksi.
Hot Shot, muuntautuu kilpa-autoksi. Myöhemmin Cybertronin Puolustusryhmän jäsen, joka muuntautuu panssariautoksi.
Overhaul, muuntautuu maastoautoksi. Hänestä tuli myöhemmin Leobreaker, joka muuntautuu leijonaksi.
Scattershot, muuntautuu aluksi puolitelavaunuksi. Myöhemmin hänestä tuli Cybertronin Puolustusryhmän jäsen, joka muuntautuu ohjustenlaukaisuajoneuvoksi.
Jetfire, Autobottien varajohtaja. Muuntautuu rahtitavaralentokoneeksi
Vector Prime, tilan ja ajan vartija. Muuntautuu cybertronilaiseksi avaruusalukseksi
Landmine, kokenut Autobotti. Muuntautuu kauhakuormuriksi
Override, Velocitronin johtaja. Muuntautuu kilpa-autoksi
Evac, hirviönmetsästäjä ja Maan cyberplaneetta-avaimen vartija. Muuntautuu pelastushelikopteriksi
Metroplex, Gigantionin johtaja. Muuntautuu vannapyöräiseksi kaivinkoneeksi
Crosswise (sarjassa myös nimellä Smokescreen), hirviönmetsästäjä ja Evacin toveri. Muuntautuu Bugatti Veyron -autoksi
Wing Saber, muuntautuu A-10-hävittäjäksi
Clocker, kotoisin Velocitronista. Muuntautuu avokilpa-autoksi
Brakedown, kotoisin Velocitronista. Muuntautuu kiihdytysautoksi
Backstop, kotoisin Viidakkoplaneetalta. Muuntautuu sarvikuonoksi
Quickmix, kotoisin Gigantionista. Muuntautuu sementinsekoitusautoksi
Snarl, kotoisin Viidakkoplaneetalta. Muuntautuu sudeksi
Primus, transformereiden luoja. Muuntautuu Cybertron-planeetaksi ja Autobottitukikohdaksi
Päähenkilöt > Decepticonit

Megatron (myöhemmin Galvatron), Decepticonien johtaja. Muuntautuu cybertronilaiseksi hävittäjäksi ja "Lepakko-autoksi"
Starscream, muuntautuu cybertronilaiseksi hävittäjäksi. Myöhemmin pettää Megatronin.
Nemesis Breaker, Leobreakerin paha kopio, muuntautuu leijonaksi.
Sideways, yksi Planeetta X:n eloonjääneistä. Muuntautuu avaruusalukseksi
Soundwave, yksi Planeetta X:n eloonjääneistä. Muuntautuu F-117 Nighthawk-hävittäjäksi
Thunderblast, yksi Evacin ja Crosswisen muinaisista vihollisista. Muuntautuu kilpaveneeksi. Liittyi aluksi Starscreamin puolelle, mutta vaihtoi Megatronin puolelle.
Thundercracker, muuntautuu Su-27 Flanker-hävittäjäksi
Mudflap, Landminen ystävä, jonka Starscream ja Thundercracker taivuttelivat liittymään Deceptioneihin. Muuntautuu nosturiautoksi. Kääntyi myöhemmin takaisin Autobottien puolelle.
Scourge, Viidakkoplaneetan raaka johtaja. Muuntautuu lohikäärmeeksi. Kääntyi myöhemmin Autobottien puolelle.
Crumplezone (myöhemmin Dark Crumplezone), kotoisin Velocitronilta. Muuntautuu 3-pyöräiseksi kilpa-autoksi
Ransack, kotoisin Velocitronilta. Muuntautuu moottoripyoräksi
Undermine, kotoisin Viidakkoplaneetalta. Muuntautuu Spinosaurukseksi. Kääntyi myöhemmin Autobottien puolelle.
Brimstone, kotoisin Viidakkoplaneetalta. Muuntautuu Pterosaurukseksi. Kääntyi myöhemmin Autobottien puolelle.
Dirt Boss, kotoisin Velocitronilta. Muuntautuu monsteriautoksi. Kääntyi myöhemmin Autobottien puolelle.
Lugnutz, yksi Evacin ja Crosswisen muinaisista vihollisista. Muuntautuu Harley-Davidson -tyypin moottoripyöräksi. Kääntyi myöhemmin Autobottien puolelle.
Menasor, kotoisin Gigantionista. Muuntautuu louhintakoneeksi. Kääntyi myöhemmin Autobottien puolelle.
Päähenkilöt > Mini-Conit

Jolt, muuntautuu helikopteriksi
Reverb, muuntautuu lava-autoksi
Six-Speed, muuntautuu kilpa-autoksi
Safeguard, muuntautuu avaruusalukseksi (Vector Primen kumppani)
Laserbeak, muuntautuu linnusta pommiksi (Soundwawen kumppani)
Drill Bit, muuntautuu porauskoneeksi (Metroplexin kumppani)
Stripmine, muuntautuu louhintakoneeksi (Quickmixin kumppani)
Heavy Load, muuntautuu kauhakuormuriksi (Menasorin kumppani)
Päähenkilöt > Ihmiset

Coby Hansen
Lori Jiménez
Bud Hansen
Eversti Mike Franklin
Professori Lucy Suzuki
Tim Hansen (Cobyn ja Budin isoveli)
Ernesto ja Gloria Jiménez (Lorin vanhemmat)
Robert Hansen (Cobyn ja Budin isä)
Cobyn ja Budin äiti
Gabriella Constanza (Yhdysvaltain presidentti)
Päähenkilöt > Yhdistelmät

Megatron/Galvatron + Nemesis Breaker = Pimeyskynsitila (Dark Claw Mode)
Optimus Prime + Leobreaker = Voima-/Raakakynsitila (Savage Claw Mode)
Optimus Prime + Wing Saber = Äänisiipitila (Sonic Wing Mode)
Televisiosarja

Televisiosarja toteutettiin tietokonegrafiikalla, mutta ihmiset piirrettiin normaalisti. Transformers: Cybertronissa Primus nähtiin ensi kertaa robottina. Sarja loppui jaksoon nimeltä "Alku" mutta sen lisäksi tehtiin myös erikoisjakso, joka sisälsi poistettuja kohtauksia ensimmäisestä jaksosta. Optimus Prime muuntui yleisen rekan sijasta paloautoksi. Sarjassa esiintyneistä planeetoista kaksi nähdään Transformers: Energonissa. Nämä planeetat ovat Nopeusplaneetta Velocitron sekä Viidakkoplaneetta. Velocitron esiintyi Energonissa nimellä Kisaplaneetta.
Jaksoluettelo

Takaisku ("Fallen")
Turvasatama ("Haven")
Piilossa ("Hidden")
Landmine ("Landmine")
Avaruus ("Space")
Ryntäys ("Rush")
Nopeus ("Speed")
Romahdus ("Collapse")
Aika ("Time")
Etsintä ("Search")
Syvällä ("Deep")
Alus ("Ship")
Sankari ("Hero")
Kisa ("Race")
Kiertotie ("Detour")
Raakuus ("Savage")
Hiekka ("Sand")
Mestari ("Champions")
Jää ("Ice")
Kunnia ("Honor")
Alkukantainen ("Primal")
Luottamus ("Trust")
Ansa ("Trap")
Invaasio ("Invasion")
Perääntyminen ("Retreat")
Paljastus ("Revelation")
Kriittiset paikat ("Critical")
Hyökkäys ("Assault")
Starscream ("Starscream")
Yhdistyminen ("United")
Cybertron ("Cybertron")
Tasapaino ("Balance")
Pimeys ("Darkness")
Muisti ("Memory")
Pako ("Escape")
Perhe ("Family")
Titaanit ("Titans")
Hyppy ("Warp")
Jättiläinen ("Giant")
Raivo ("Fury")
Kaupunki ("City")
Väijytys ("Ambush")
Haaste ("Challenge")
Scourge ("Scourge")
Optimus ("Optimus")
Välienselvittely ("Showdown")
Vartija ("Guardian")
Kotiinpaluu ("Homecoming")
Loppu ("End")
Jälkimainingit ("Unfinished")
Alku ("Beginning")
Erikoisjakso: Inferno ("Inferno")
Äänirooleissa > Alkuperäiset äänet

| 0 | 1 | 2 |
| --- | --- | --- |
|   Jouji Nakata   | … |   Megatron   |
|   Taiten Kusunoki   | … |   Optimus Prime   |
|   Sho Hayami   | … |   Vector Prime   |
|   Kazunari Tanaka   | … |   Thundercracker   |
|   Mayumi Kurokawa   | … |   Bud Hansen   |
|   Rika Morinaga   | … |   Lori Jiménez   |
|   Takaya Kuroda   | … |   Starscream   |
|   Yukiko Tamaki   | … |   Coby Hansen   |
Äänirooleissa > Englanniksi

| 0 | 1 | 2 |
| --- | --- | --- |
|   Gary Chalk   | … |   Optimus Prime   |
|   David Kaye   | … |   Megatron, Galvatron   |
|   Richard Newman   | … |   Vector Prime   |
|   Michael Dobson   | … |   Starscream, Brakedown   |
|   Brian Dobson   | … |   Red Alert, Clocker   |
|   Brian Drummond   | … |   Jetfire, Jolt   |
|   Kirby Morrow   | … |   Hot Shot   |
|   Lisa Ann Beley   | … |   Override   |
|   Louis Chirillo   | … |   Ransack   |
|   Mark Acheson   | … |   Crumplezone   |
|   Mark Oliver   | … |   Thundercracker, Undermine   |
|   Maryke Hendrikse   | … |   Thunderblast   |
|   Michael Donovan   | … |   Dirt Boss, Primus   |
|   Paul Dobson   | … |   Landmine, Overhaul   |
|   Richard Ian Cox   | … |   Scattorshot   |
|   Samuel Vincent   | … |   Coby Hansen, Wing Saber, Menasor   |
|   Ryan Hirakida   | … |   Bud Hansen   |
|   Sarah Edmondson   | … |   Lori Jiménez   |
|   Scott McNeil   | … |   Snarl, Backstop   |
|   Tabitha St. Germain   | … |   Dr. Lucy Suzuki   |
|   Terry Klassen   | … |   Brimstone, Stanton, Tim Hansen   |
|   Trevor Devall   | … |   Scourge, Megatron (ensimmäisessä jaksossa)   |
|   Alvin Sanders   | … |   Evac   |
|   Michael Daingerfield   | … |   Crosswise, Quickmix   |
|   Robert O. Smith   | … |   Soundwave   |
|   Ron Halder   | … |   Metroplex   |
|   Ted Cole   | … |   Sideways   |
|   Nicole Oliver   | … |   presidentti Gabriella Constanza   |
Äänirooleissa > Suomeksi

Unicron-trilogian kolmannen eli viimeisen osan, suomenkielisestä jälkiäänityksestä vastasi  Oy PVP Voice Ab.
| 0 | 1 | 2 |
| --- | --- | --- |
|   Sami Kuronen   | … |   Optimus Prime, Overhaul, Ernesto Jiménez (jaksot 36–51), Stanton   |
|   Arto Nieminen   | … |   Megatron/Galvatron, Brakedown, Robert Hansen, eversti Franklin (jaksot 27–51), Evac   |
|   Pauli Virta   | … |   Starscream, Snarl, Lugnutz (jaksot 27–35), eversti Franklin   |
|   Vesa Hämes   | … |   Hot Shot, Ernesto Jiménez, Thundercracker (jaksot 27–52), Quickmix, eversti Franklin (jaksot 3–8), Undermine (jaksot 48–51)   |
|   Jari Salo   | … |   Jetfire, Backstop, Tim Hansen (jakso 51)   |
|   Samuel Harjanne   | … |   Coby Hansen (jaksot 1–39), Red Alert (jaksot 1–39)   |
|   Arttu Ala-Jokimäki   | … |   Coby Hansen (jaksot 40–52), Red Alert (jaksot 40–51)   |
|   Elise Langenoja   | … |   Bud Hansen, Gloria Jiménez, presidentti Gabriella Constanza   |
|   Anna Rosendahl   | … |   Lori Jiménez   |
|   Joonas Suominen   | … |   Clocker, Undermine, Sideways, Soundwave, Smokescreen/Crosswise (jaksot 35–51), Brimstone (jaksot 43–51), Tim Hansen (jakso 25)   |
|   Hannamaija Nikander   | … |   Override, rouva Hansen   |
|   Ossi Valo   | … |   Vector Prime, Crumplezone, Primus   |
|   Jari Viitanen   | … |   Scattershot (jaksot 40–52), Mudflap (jaksot 43–51)   |
|   Bruno Lähteenmäki   | … |   Landmine, Dirt Boss   |
|   Janne Porkka   | … |   Jolt, Scattorshot (jaksot 1–39), Mudflap (jaksot 14–36)   |
|   Veeti Kallio   | … |   Leobreaker, Smokescreen/Crosswise (jaksot 22–33), Menasor, Lugnutz (jaksot 48–51), Overhaul (jakso 52)   |
|   Pauliina Virta   | … |   professori Lucy Suzuki, Thunderblast   |
|   Marko Ahde   | … |   Ransack, Thundercracker (jaksot 12–26), Scourge   |
|   Ari Wirta   | … |   Wing Saber, Thundercracker (jaksot 1–11), Brimstone   |
|   Jani Pollanen   | … |   Metroplex   |
Lelut

Cybertron hahmojen leluversioissa oli mukana kunkin oma Cyber-avain ("Legends"- ja "Mini-con"-hahmoja lukuun ottamatta). Pienimmät ja halvimmat hahmoista ovat Cybertron Legends hahmot, jotka ovat hieman Mini-coneja isompia. Scout-pakkauksissa sai joko yhden Autobotin/Decepticonin tai kolme Mini-conia. Näiden lisäksi on Deluxe, Voyager, Ultra, Leader ja jopa 80 euroa maksavat Supremet.
Lelut > Vain-leluina ja sarjakuvassa-hahmot

Dark Scorponok, muuntautuu skorpiooniksi ja avaruusalukseksi,
Downshift, muuntautuu muskeliautoksi,
Landquake, muuntautuu tankiksi,
Skyfall, muuntautuu A-10-Warthogiksi,
Unicron, muuntautuu tankiksi
Lelut > Vain-leluina hahmot

Armorhide, muuntautuu rekaksi
Blurr, muuntautuu ralliautoksi
Brushguard, värimuunnos Overhaulista, muuntautuu maastoautoksi
Buzzsaw, värimuunnos Transformers: Armadan Cyclonuksesta, muuntautuu helikopteriksi
Cannonball, värimuunnos Red Alertista, muuntautuu ambulanssiksi
Cryo Scourge, värimuunnos Scourgesta, muuntautuu lohikäärmeeksi
Deluxe Optimus Prime, värimuunnos Transformers: Armadan Optimus Primesta, muuntautuu rekaksi
Demolishor, värimuunnos Transformers: Armada Demolishorista, muuntautuu tankiksi
Excellion, värimuunnos Hot Shotista, muuntautuu ralliautoksi
Hardtop, muuntautuu jeepiksi
Longrack, värimuunnos Transformers: Armada Hoistista, muuntautuu kaivinkoneeksi
Ramjet, värimuunnos Legends-luokan Starscreamista, muuntautuu cybertronilaiseksi hävittäjäksi
Repugnus, värimuunnos Underminesta, muuntautuu Spinosaurukseksi
Runamuck, värimuunnos Transformers: Armada Side Swipesta, muuntautuu Nissan Skylineksi
Shortround, muuntautuu ilmatyynyalukseksi
Sky Shadow, värimuunnos Jetfirestä, muuntautuu rahtitavaralentokoneeksi
Skywarp, värimuunnos Thundercrackerista, muuntautuu Su-27 Flanker-hävittäjäksi
Sunstorm, värimuunnos Legends-luokan Starscreamista muuntautuu cybertronilaiseksi hävittäjäksi
Swerwe, värimuunnos Clockerista, muuntautuu avokilpa-autoksi
Swindle, värimuunnos Hardtopista, muuntautuu jeepiksi
Wreckloose, muuntautuu varaaniksi
Lelut > Vain-leluna Miniconit

"Sky Attack Team" (Razorclaw, Shockwave, Sky Lynx), värimuunnos Transformers: Armada "Air Military Teamistä"
"Air Defense Team" (Tankor, Thunderblast, Steamhammer), värimuunnos Transformers: Armada "Land Military/Night Attack" Teameistä
"Lunar Assault Team" (Payload, Kobushi, Scattorbrain), värimuunnos Transformers: Armada "Adventure Teamistä"
"Exploration Team" (Ascentor, Landslide, Monocle), värimuunnos Transformers: Armada "Destruction Teamistä"
"Sky Terror Team" (Sunstorm, Ramjet, Thrust), värimuunnos Transformers: Armada "Air Assault Teamistä"
"SWAT Team" (Anti-Blaze, Checkpoint, Scythe), värimuunnos ja Autobotti-kopio Transformers: Armada "Emergency Teamistä"
"Deep Space Team" (Blastcharge, Scrap Iron, Backblast), värimuunnos ja Decepticon-kopio Transformers: Armada "Space Teamistä", yhdistyvät Umbral Blasteriksi
"Street Action Team"(High Wire, Sureshock, Grindor), värimuunnos Transformers: Energon "Street Action Teamistä"
"Street Speed Team" (Backtrack, Spiral, Oval)
"Giant Planet Team" (Deepdive, Longarm, Overcast)
Aiheesta muualla

TV Tokyon sivusto
Transformers
Julkaisuarkisto

Julkaisuarkisto (engl. institutional repository) on vakiintunut yleistermiksi, jolla tarkoitetaan tieteellisten julkaisujen tallentamiseen ja avoimeen verkkojulkaisemiseen soveltuvaa teknistä järjestelmää ja sen ympärille rakennettuja palveluita. Teknisen kehitystyön ja ylläpitotyön lisäksi julkaisuarkiston olemassaolo edellyttää mm. aineistojen tallentamiseen, kokoelmien hallinnointiin ja asiakaspalveluun liittyvien prosessien ja palvelujen järjestämistä. Julkaisuarkistot voivat olla
joko organisaatio- tai tieteenalakohtaisia.
Vaikka julkaisuarkiston kaltaisia palveluita on ollut olemassa jo aiemmin, niiden rakentaminen ja toimintakonseptin muotoutuminen sai vauhtia kansainvälisen open access -liikkeen 2000-luvun alkuvuosina esittämien tavoitteiden myötä. Taustalla olivat tieteellisen julkaisemisen kustannuskriisi ja toiveet tieteellisten julkaisujen nykyistä vapaammasta saatavuudesta, joka tehostaisi sekä tutkijoiden että kansalaisten tiedonsaantia. Tätä päämäärää edistämään kehiteltiin ajatus tieteellisissä lehdissä julkaistujen artikkelien rinnakkaistallennuksesta. Alkuvaiheessa julkaisuarkistojen uskottiin rakentuvan tutkijoiden vapaaehtoisesti tekemän itsearkistoinnin myötä, mutta vähitellen havaittiin, että toiminnan yleistyminen edellyttää velvoittavampia ohjeita. Monet korkeakoulut ovat antaneet tutkijoilleen velvoitteen tallentaa tutkimusjulkaisunsa organisaation avoimeen julkaisuarkistoon. Käytännössä tallentamisen yleistyminen on kuitenkin edellyttänyt velvoitteiden lisäksi myös toimivien tukipalveluiden luomista.
Tieteellisten artikkelien lisäksi julkaisuarkistoihin on tallennettu mm. opinnäytteitä, sarjajulkaisuja, konferenssijulkaisuja, tutkimusdataa, digitoituja historiallisia aineistoja ja erilaisia kuva-aineistoja. Julkaisuarkistoilla on monissa korkeakouluissa ja tutkimuslaitoksissa yhteyksiä tutkimustietojärjestelmiin, joihin pyritään kokoamaan viitetiedot kaikista organisaation henkilökunnan tuottamista julkaisuista.
Julkaisuarkistot Suomessa

Kaikilla suomalaisilla korkeakouluilla ja monilla muilla organisaatioilla on julkaisuarkisto. Suurin osa julkaisuarkistoista sijaitsee Kansalliskirjaston keskitetysti ylläpitämässä infrastruktuurissa, mutta osa yliopistoista ylläpitää itsenäisesti omia palveluitaan.
Julkaisuarkisto-ohjelmistot

Julkaisuarkistojen tarpeisiin on kehitetty useita avoimen lähdekoodin ohjelmistoja, joista tunnetuimpia ovat DSpace, EPrints, Invenio sekä Fedora-julkaisuarkisto-ohjelmistoon perustuvat Islandora ja Samvera. DSpace on näistä maailmanlaajuisesti laajimmassa käytössä. Myös lähes kaikki suomalaiset julkaisuarkistot perustuvat siihen.
Julkaisuarkistojen listauksia

The Directory of Open Access Repositories - OpenDOAR
Lista suomalaisista julkaisuarkistoista